Insluiting Archives - Bybelskool vir Bereane
Tag Archives: Insluiting
April 10, 2017 nati@stander.co.za
Vandag se gedeelte handel oor verskillende soorte velsiektes wat mense kon opdoen. Kyk net wat moes die persoon doen wat so 'n siekte gehad het:
"Iemand wat 'n velsiekte het wat hom onrein maak, moet geskeurde klere dra en sy hare onversorg laat. Hy moet ook die onderste deel van sy gesig bedek en uitroep: 'Onrein! Onrein!' Hy bly onrein solank hy die siekte het. Hy moet dan ook in afsondering lewe en buite die kampplek bly." (Levitikus 13:45)
Hoe vernederend moes dit nie gewees het nie?
Ek besef heeltemal hóékom hulle dit moes doen. Dit was om die verspreiding van siektes te voorkom. Hulle moes op 'n manier keer dat die persoon ander aansteek.
Maar dink net hoe verskriklik vernederend dit vir hierdie persoon moes wees! Dink net hoe erg dit moes wees vir 'n groepsgeorienteerde persoon om uitgesluit en afgesny te word van die groep.
Dit stel Jesus se bediening in 'n totaal ander lig. Jesus het mense genees sodat hulle weer ingesluit kon word. Waar die Wet uitsluit, het Genade kom insluit.